INFORMÁCIA

o možnostiach používania jazyka národnostnej menšiny v úradnom styku podľa § 2 ods. 3 zákona č. 184/1999 Z. z. o používaní jazykov národnostných menšín v znení neskorších predpisov.

Orgán verejnej správy:    	Obec Jurová
Miesto spôsobenia:	  	Obecný úrad, Jurová č. 85

Jazyk menšiny, ktorý občania Slovenskej republiky, ktorí sú osobami patriacimi k národnostnej menšine, môžu používať v úradnom styku pred týmto orgánom:
maďarský jazyk.

Práva občana Slovenskej republiky, ktorý je osobou patriacou k národnostnej menšine:

-	Právo vo vzťahu k Obci Jurová komunikovať v ústnom a písomnom styku vrátane predkladania písomných listín a dôkazov aj v maďarskom jazyku.
-	Právo na odpoveď orgánu verejnej správy na podanie napísané v maďarskom jazyku aj v maďarskom jazyku, vrátane práva požiadať o vydanie rozhodnutia v správnom konaní aj v maďarskom jazyku a právo požiadať o vydanie povolenia, oprávnenia, potvrdenia, vyjadrenia a vyhlásenia (na ostatné verejné listiny sa toto právo nevzťahuje) aj v maďarskom jazyku – od 1. júla 2012. V pochybnostiach je rozhodujúce znenie odpovede orgánu verejnej správy v štátnom jazyku.
-	Právo požiadať o poskytnutie dvojjazyčného úradného formulára, a to v štátnom jazyku a v maďarskom jazyku – od 1. júla 2012.

Na vybavenie vecí v maďarskom jazyku sa vzťahujú rovnaké lehoty ako na vybavovanie vecí v štátnom jazyku.

Povinnosti orgánu verejnej správy:

-	Obec Jurová poskytne odpoveď na podanie napísané v maďarskom jazyku okrem štátneho jazyka aj v maďarskom jazyku. V pochybnostiach je rozhodujúce znenie odpovede v štátnom jazyku. 
-	Rozhodnutie Obce Jurová v správnom konaní sa v prípade, ak sa konanie začalo podaním v maďarskom jazyku alebo na požiadanie vydáva okrem štátneho jazyka v rovnopise  aj v maďarskom jazyku – od 1. júla 2012. V pochybnostiach je rozhodujúce text rozhodnutia v štátnom jazyku.
-	Povolenia, oprávnenia, potvrdenia, vyjadrenia a vyhlásenia sa na požiadanie vydávajú dvojjazyčne, a to v štátnom jazyku a v maďarskom jazyku – od 1. júla 2012. V pochybnostiach je rozhodujúce text verejnej listiny v štátnom jazyku.
-	Obec Jurová poskytuje občanom úradné formuláre vydané v rozsahu jeho pôsobnosti na požiadanie dvojjazyčne, a to v štátnom jazyku a v maďarskom jazyku – od 1. júla 2012.
Obec Jurová zabezpečuje možnosť používania maďarského jazyka nasledujúcim spôsobom:
Úradný styk písomný a ústny – všetci zamestnanci obce
Ak občanovi Slovenskej republiky boli porušené jeho práva používať maďarský jazyk v ústnom a písomnom styku (§ 7b zákona) na Obecnom úrade v Jurovej, môže túto skutočnosť oznámiť sekcii národnostných menšín Úradu vlády SR, ktorá začne vo veci správne konanie.

V Jurovej,  dňa: 8. decembra 2018

							Gabriel Fekete											starosta obce Jurová